19. 11. 84 De Europæiske Fællesskabers Tidende Nr. C 307/33 
Side 7, punkt 4.2, 4. linje 
Ordene »De bør også søge at indrette arbejdspladser efter arbejdstagerne« går ud. 
Begrundelse 
Bedriftssundhedstjenesten kan ikke have myndighed til at bestemme arbejdspladsens indretning. 
Resultat af afstemningen: 
stemmer for: 5, hverken for eller imod: 7. 
Side 7, punkt 4.2, 7. linje 
Ordene »Man bør . . . autonomi« udgår. 
Begrundelse 
Bedriftssundhedstjenesten indgår som en naturlig del af virksomheden og kan derfor ikke være 
autonom. 
Resultat af afstemningen: 
stemmer for: 5, hverken for eller imod: 7. 
Side 8, punkt 5.1 
Ordene »Afdelingen . . . bedriftssundhedstjeneste« udgår. 
Begrundelse 
Ressourcerne bør anvendes, hvor der er størst behov. 
Resultat af afstemningen: 
stemmer for: 4, hverken for eller imod: 7. 
Udtalelse om forslag til Rådets tyvende direktiv om harmonisering af medlemsstaternes 
lovgivning om omsætningsafgifter - Det fælles merværdiafgiftssystem: undtagelser i forbin­
delse med den særstøtte, der ydes til visse landbrugere som kompensation for afviklingen af de 
monetære udligningsbeløb for visse landbrugsprodukter 
(84/C 307/12) 
A. UDTALELSENS JURIDISKE GRUNDLAG 
Rådet for De europæiske Fællesskaber besluttede den 25. juli 1984 under henvisning til 
EØF-traktatens artikel 100 at anmode om Det økonomiske og sociale Udvalgs udtalelse om det 
nævnte emne. 
Procedure 
Det forberedende arbejde blev ved Udvalgets beslutning overdraget De Biévre som hovedord­
fører i henhold til forretningsordenen. 
Nr. C 307/34 De Europæiske Fællesskabers Tidende 19. 11. 84 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling den 26. og 27. 
september 1984, mødet den 27. september, med stort flertal, idet 10 stemte imod og 4 stemte 
hverken for eller imod, følgende udtalelse: 
1. Det økonomiske og sociale Udvalg gør opmærk­
som på, at det i sin udtalelse af 29. februar 1984 (J) om 
»Forslag til Rådets forordning (EØF) om ændring af 
forordning (EØF) nr. 974/71, for så vidt angår frimar-
genordningen og den gradvise afvikling af de monetære 
udligningsbeløb for visse forarbejdede landbrugsproduk­
ter«; støttede Kommissionens forslag »forudsat de ind­
komstmæssige virkninger heraf i lande med positive 
monetære udligningsbeløb kan afdæmpes«. 
2. Det økonomiske og sociale Udvalg bemærker, at 
Rådet i den forordning (EØF) nr. 855/ 84, som det vedtog 
den 31. marts 1984, fandt det formålstjenligt at gen­
nemføre denne kompensation ved hjælp af moms'en, på 
samme måde som det i øvrigt også under lignende 
omstændigheder blev gjort i 1969 på grundlag af forord­
ning (EØF) nr. 2464/69. 
Det understreges i forordning (EØF) nr. 855/84 end­
videre, at denne særstøtte, som kan få virkning i Vest­
tyskland og Nederlandene, ikke kan overstige 3% af 
prisen uden moms, som betales af køberen af det 
pågældende landbrugsprodukt, dog således at forstå, at 
ikrafttrædelsesdatoen bliver den 1. januar 1985, selv om 
dette ikke er udtrykkeligt nævnt i forordningen. 
3. På Rådsmødet i Fontainebleau den 25. og 26. juni 
1984 blev det aftalt, at satsen på 3 % skulle sættes op til 
maksimalt 5 % for Vesttyskland med virkning fra 1. juli 
1984. Rådet har med beslutning nr. 84/361 af 30. juni 
1984 (2) stadfæstet denne aftale. 
Det økonomiske og sociale Udvalg anfører, at denne 
beslutning er truffet i overensstemmelse med bestemmel­
serne i artikel 93, stk. 2, afsnit 3, i Rom-traktaten. 
4. Det forslag, som nu er forelagt til udtalelse, har 
derfor kun til formål at stadfæste de tekniske EF-princip-
per, som nødvendiggøres af denne beslutning; beslutnin­
gen har imidlertid fundet anvendelse i Vesttyskland fra 
1. juli 1984, dvs. et halvt år inden den faktiske afvikling af 
de monetære udligningsbeløb, og det på grundlag af 
principper, som Forbundsrepublikkens regering selv har 
fastlagt, og som til dato er Kommissionen ubekendte. 
(>) EFT nr. C 103 af 16. 4. 1984, s. 10. 
(2) EFT nr. L 185 af 12. 7. 1984. 5. Det økonomiske og sociale Udvalg kan på bag­
grund heraf gå med til, at momsen benyttes som instru­
ment i forbindelse med den påtænkte særstøtte, såfremt 
Kommissionens gennemførelsesprincipper suppleres såle­
des: 
a) Det økonomiske og sociale Udvalg mener, at det i det 
foreliggende forslag bør fastslås, at landbrugernes 
kompensation under ingen omstændigheder må kun­
ne overstige den virkning, der opnås med afskaffelsen 
af de monetære udligningsbeløb. 
Det må således undgås, at foranstaltningen giver 
anledning til konkurrenceforvridninger. 
Udvalget gør opmærksom på, at Rådet i ovennævnte 
beslutning af 30. juni 1984 fastslog dette princip, og 
mener, at dette atter bør fastslås i det foreliggende 
forslag. 
b) Forslaget bør kun gælde produkter, som rent faktisk 
berøres af afskaffelsen af de monetære udlignings­
beløb. 
Det ville ikke være naturligt, at der opnåedes særstøt­
te for produkter, som ikke berøres af afskaffelsen af 
de monetære udligningsbeløb, herunder tobak, vin, 
frugt og grønsager, kartofler, humle osv. 
c) Forbundsrepublikken Tyskland bør forpligtes til sna­
rest at give Kommissionen meddelelse om, hvilke 
principper den har lagt til grund for sin ordning, så 
Kommissionen kan tage stilling til disse. Det ville 
endvidere være hensigtsmæssigt, at Kommissionen 
inden udgangen af 1985 fik forelagt en rapport om de 
indvirkninger, som de iværksatte foranstaltninger har 
haft på landbrugets indkomster i Vesttyskland, såle­
des som det var fastsat i den allerede nævnte forord­
ning (EØF) nr. 2469/69. 
d) Kommissionen bør drage omsorg for, at dette forslag 
ikke afstedkommer nye konkurrenceforvridninger på 
EF's markeder, og det især fordi der er fastsat en 
EF-intervention i artikel 4 i forordning (EØF) nr. 
855/84, hvori det hedder, at »EF deltager med et 
aftagende beløb i finansieringen af den omhandlede 
støtte med op til 120 mio ECU i 1985 og 100 mio 
ECU i 1986.«. 
Bruxelles, den 27. september 1984. 
Franfois CEYRAC 
Formand for 
Det økonomiske og sociale Udvalg